tartuNLP/wikipedia-smugri-20251201 huggingface dataset:
Riikka Tahvanaisen murha

24-vuotiaan Riikka Tahvanaisen murha tapahtui Joensuussa sunnuntaina 3. syyskuuta 2000. Henkirikos tapahtui aamuyöllä, kun Tahvanainen oli matkalla Joensuun keskustassa sijaitsevasta ravintola Bepopista Penttilässä sijaitsevalle asunnolle. Murhasta tuomittiin eläinlääkärinä työskennellyt Vesa Petteri Mustonen (s. 1967). 
Tapahtumien kulku.
Sairaanhoitajana työskennellyt Riikka Tahvanainen oli viettänyt lauantai-iltaa työkavereiden kanssa ja ilta jatkui Joensuun Siltakadulla sijaitsevaan ravintola Bepopiin. Aamuyöllä valvontakameraan tallentui, kun Tahvanainen poistui ravintolan luota kello 3:24. Tahvanainen ylitti Torikadun ja meni kauppatorille päin, kunnes noin puoli tuntia myöhemmin hän käveli Rantakadun ja Torikadun risteyksen luona kohti Pielisjoen ylittävää Itäsiltaa. Tahvanaisen liikkeet tallentuivat Bepopin viereisen Sokoksen valvontakameraan. 
Mustonen oli lähtenyt seuraamaan Tahvanaista tämän kulkiessa kohti Penttilässä sijaitsevaa asuntoa. Pohjois-Karjalan ammattiopiston läheisyydessä Mustonen hyökkäsi Tahvanaisen kimppuun. Kertomansa mukaan Mustonen hakkasi uhriaan katkaistulla harjanvarrella päähän ja esti tämän hengityksen kunnes uhrista tuli tajuton. 
Tajuttomaan Tahvanaiseen Mustonen ruiskutti eläinten lopettamiseen käytettävää T61-lääkettä. Tämän jälkeen hän laittoi naisen autonsa tavaratilaan ja kuljetti tämän Liperiin Viinijärvelle. Mustonen heitti Tahvanaisen Viinijärveen lähelle Käsämän salmea, jonne tämä hukkui. Lopulliseksi kuolinsyyksi todettiin hukkuminen, mutta kuolemaa edesauttoivat pahoinpitely, Mustosen ruiskuttama lääke ja uhrin humalatila.
Déjà Vu (Beyoncén kappale)

Déjà Vu on yhdysvaltalaisen laulaja Beyoncén kappale hänen toiselta studioalbumilta "B’Day". Kappaleessa vierailee räppäri Jay Z. Kappaleen on tuottanut Darkchild, 808-Ray, Jon Jon ja Beyoncé.
”Déjà Vu” oli korkeimmillaan Yhdysvaltojen Billboard Hot 100 -listan sijalla neljä. Yhdysvalloissa kappale on myynyt platinalevyn verran. Noin 5 000 fania vetosi verkossa kappaleen musiikkivideon uudelleen kuvaamisen puolesta, valittaen muun muassa teeman puutteesta, puvustuksen valinnoista sekä väitetyistä seksuaalisista kanssakäymisistä Beyoncén ja Jay Z:n välillä.
Taustaa ja tuotanto.
Vuonna 2005 yhdysvaltalaiset tuottaja Rodney Jerkins eli Darkchild ja Jon Jon Traxx ”keksivät idean tehdä vanhan koulukunnan kappaleen, jossa olisi oikea basso ja torvet.” Traxx ja Jerkins äänittivät ensin bassoraidat, joiden päälle lisättiin lyömäsoittimet, torvet ja lauluosuudet. Tuotanto tapahtui Jerkinsin studiolla New Jerseyssä sekä Sony Music Studiosilla New York Cityssä.
Musiikki ja sanoitukset.
”Déjà Vu” on nykyaikainen R&amp;B-kappale, joka esitetään maltillisessa hip hop-groovessa. Kappaleeseen on vaikuttanut myös 1970-luvun lopun funk-musiikki ja siinä on soulin sekä tanssipopin elementtejä. IGN Musicin Spence D. totesi, että Beyoncén laulu on kappaleessa ”silkinpehmeää”, ja että hänen äänialansa kallistuu korkeisiin säveliin mikä on vastakohdassa kappaleen matalan äänimaailman kanssa. PopMattersin Mike Joseph kirjoitti, että ”Déjà Vu” muistuttaa Michael Jacksonin kappaletta ”Off the Wall” (1980).
Kappaleen nimi viittaa déjà-vu-ilmiöön. Kappaleen sanoitukset noudattavat säkeistö-esikertosäe-kertosäe -rakennetta ja sisältää kaksi rap-säkeistöä. Kappaleessa on paljon koukkuja, mikä voi muistuttaa kappaletta Crazy in Love.
Vastaanotto.
”Déjà Vu” sai kriitikoilta vaihtelevia ja myönteisiä arvioita. PopMattersin Mike Joseph totesi, että oli ”mahtavaa kuulla Beyoncén laulavan täysillä täyteläisen grooven päällä live-soittimien kera.” IGN Musicin Spence D. kehui Jerkinsin bassovoittoista groovea ja kertoi sen vievän kappaleen täydellisyyteen. The Guardianin Caroline Sullivan kehui Beyoncén ja Jay Z:n yhteistyötä ja kuvaili kappaletta upeaksi. Hän kirjoitti myös, että vaikka Jay Z ei ole fyysisesti paikalle, onnistuu hän silti tuomaan Beyoncésta esiin jotakin vaikuttavaa, joka tuo mieleen ”nuoren ja aloittelevan Tina Turnerin.” The Sydney Morning Heraldin Bernard Zuel kehui Beyoncén määrätietoisuutta esitäessään kappaletta ja piti sen ostamista kannattavana.
Menestys.
”Déjà Vu” debytoi Yhdysvaltain Billboard Hot 100 -listan sijalla 44. kuukautta ennen kuin kappale julkaistiin fyysisesti. Digitaalisten ja fyysisten versioiden julkaisun jälkeen kappale myi ensimmäisellä viikolla 75 000 latausta. Kappale oli korkeimmillaan listalla sijalla 4. 
Iso-Britanniassa kappale debytoi singelistan kärjessä tehden siitä sekä Beyoncén että Jay Z:n toisen listaykkösen Britanniassa. Suomessa kappale oli korkeimmillaan singelistan sijalla kuusi. Australiassa ”Déjà Vu” oli vuoden 2006 98. myydyin single.
Marco Tamayo

Marco Tamayo (s. 5. syyskuuta 1973 Havanna) on kuubalaissyntyinen kitaristi ja säveltäjä. Hän muutti Itävaltaan vuonna 1995 ja sai sittemmin maan kansalaisuuden.
Tamayo aloitti kitaransoiton 3-vuotiaana ja teki ensimmäisen kansainvälisen kiertueensa 10-vuotiaana vieraillessaan Itä-Saksassa ja Bulgariassa. Hän opiskeli Kuuballa Antonio Alberto Rodríguezin ja Leo Brouwerin johdolla. Vuodesta 1995 hän jatkoi opintojaan Salzburgin Mozarteumissa Eliot Fiskin luokalla. Tamayo sai opetusta lisäksi Rainer Schmidtiltä, Anthony Spiriltä ja Nikolaus Harnoncourtilta. Hän voitti useita kansainvälisiä kilpailuja, kuten kansainvälisen Michele Pittaluga -kitarakilpailun Alessandriassa vuonna 1999. Sittemmin hän on itse osallistunut Michele Pittaluga -kilpailun taiteelliseen johtoon. Tamayo on vieraillut säännöllisesti tuomarina eri kilpailuissa. Hän sai Alessandrian kunniakaupunkilaisuuden vuonna 2006.
Tamayo on kiertänyt esiintyjänä Euroopassa, Aasiassa, Yhdysvalloissa, Etelä-Afrikassa ja Mosambikissa. Hän on soittanut muiden muassa Leo Brouwerin, Kurt Redelin, Damian Iorion, Philippe Benderin ja Alexis Sorianon johdolla. Hän on levyttänyt Naxokselle. Tamayo on opettanut Mozarteumissa, Klagenfurtin Landeskonservatoriumissa ja Universität der Künste Berlinissä. Hän on myös julkaissut kitaransoiton oppimateriaalia ja johtanut vuonna 2014 perustettua Marco Tamayo Edition -kustantamoa. Hän on säveltänyt musiikkia kitaralle.
Manner-Australia

Manner-Australia on Australia ilman Tasmaniaa ja muita ympärillä olevia saaria.
Australian päämaahan kuuluu Australian osavaltiot Uusi Etelä-Wales, Queensland, Etelä-Australia, Victoria ja Länsi-Australia ja territoriot Australian pääkaupunkiterritorio, Jervis Bay Territory ja Pohjoisterritorio.
Ahti J. Karivieri

Ahti Johannes Karivieri (14. marraskuuta 1933 – 19. syyskuuta 2022) oli suomalainen diplomi-insinööri, filosofian lisensiaatti, opettaja ja ufotutkija. Hän osallistui mm. Pudasjärven ufoaallon tutkintaan järjestämällä infrapunavalokuvauksia, sekä osallistui julkiseen debattiin lehdistössä Saapungin valopallosta. Hän oli myös perehtynyt hypnoosin käyttöön ufokokemuksia tutkittaessa. Hän kirjoitti kymmeniä artikkeleita eri rajatiedon aiheista Ultra-lehteen. 
Karivieri kuoli vuonna 2022 ja hänet on haudattu Kärkölässä Kärkölän hautausmaalle.
Kirjoitukset.
Sekalaiset kirjoitukset Ultrassa ja sen edeltäjässä, Ufoaika-lehdessä.
Pedro Aguayo

Pedro Roberto Aguayo Cubillo (heinäkuu 1939 Guayaquil – 5. heinäkuuta 2025 Guayaquil) oli ecuadorilainen poliitikko.
Aguayo toimi Ecuadorin varapresidenttinä vuonna 1998 Fabián Alarcónin presidenttikauden viimeisten neljän kuukauden aikana. Hän perusti Fundación Ecuadorin vuonna 1992. Aguayo toimi Santiago de Guayaquilin katolisen yliopiston rehtorina, Kansallisen tilasto- ja väestönlaskentainstituutin johtajana sekä Ecuadorin edustajana Inter-American Development Bankissa.
Konginkankaan paloasema

Keski-Suomen pelastuslaitoksen Konginkankaan paloasema sijaitsee Äänekosken kaupungin Konginkankaan taajamassa osoitteessa Konginkankaantie 174. Asemalla toimii vapaaehtoinen palokunta, Konginkangaan VPK ry. VPK:lla on hälytysosasto, naisosasto ja nuoriso-osasto. 
Konginkankaalla 19. maaliskuuta 2004 kello 02:08 tapahtununeeseen Konginkankaan linja-autoturman johdosta Konginkankaan paloasemalta hälytettiin yksiköitä pelastustöihin. Osa VPK:n miehistöstä joutui työskentelemään onnettomuuspaikalla yhtäjaksoisesti lähes 18 tuntia.
205 Martha

205 Martha (A879 TB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,68 astronomisen yksikön ja etäisimmillään 2,88 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on C- tai Ch-luokkaa (SMASSII).
206 Hersilia

206 Hersilia (A879 TC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,63 astronomisen yksikön ja etäisimmillään 2,85 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on C-luokkaa.
207 Hedda

207 Hedda (A879 UA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,22 astronomisen yksikön ja etäisimmillään 2,35 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on C- tai Ch-luokkaa (SMASSII).
210 Isabella

210 Isabella (A879 VA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,38 astronomisen yksikön ja etäisimmillään 3,06 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . Asteroidin spektrityyppi on CF- tai Cb-luokkaa (SMASSII).
Jennifer Geerlings-Simons

Jennifer Geerlings-Simons (s. 5. syyskuuta 1953) on surinamelainen poliitikko. Surinamen kansalliskokous valitsi hänet maan presidentiksi 6. heinäkuuta 2025, ja hän astui virkaan 16. heinäkuuta 2025. Geerlings-Simons edustaa Kansallisdemokraattista puoluetta (NPD) ja on aiemmin toiminut parlamentin puheenjohtajana. Hän on luvannut hyödyntää Surinamen luonnonvaroja, muun muassa hiljattain löytynyttä öljyä, nostaakseen maan elintasoa.
Geerlings-Simons on ensimmäinen nainen Surinamen presidenttinä. Hänellä on lääketieteen tutkinto Anton de Komin yliopistosta.
Return to Paradise

Return to Paradise on australialais-brittiläinen rikoskomediadraamasarja, jonka ensimmäinen tuotantokausi esitettiin Australiassa 8. syyskuuta – 13. lokakuuta 2024 ja Isossa-Britanniassa 22. marraskuuta – 27. joulukuuta 2024. "Murha paratiisissa" -rikossarjan toinen spin-off-sarja ja sen päähenkilö on Anna Samsonin näyttelemä rikoskomisario Mackenzie Clarke.
Juoni.
Rikoskomisario Mackenzie Clarke joutuu lähtemään Lontoosta epäilysten alaisena ja palaamaan kotikaupunkiinsa Dolphin Coveen Australiaan, jossa hänen sinnikkyytensä ja työmoraalinsa auttavat häntä ratkaisemaan murhamysteerejä.
Anna Samson

Anna Samson (s. 23. marraskuuta 1989 Englanti) on brittiläissyntyinen australialainen näyttelijä, joka on esiinytnyt muun muassa teleisiosarjoissa "Return to Paradise" ja "Dead Lucky". Hän syntyi Isossa-Britanniassa ennen kuin muutti varhaislapsuudessa Nigeriaan Länsi-Afrikkaan ja lopulta Sydneyyn Australiaan teini-ikäisenä.
Resonance of Fate

Resonance of Fate () on tri-Acen kehittämä ja Segan julkaisema roolipeli. Peli on julkaistu vuonna PlayStation 3:lle ja Xbox 360:lle.
Pelistä julkaistiin korkeamman resoluution grafiikoilla varustettu versio vuonna 2018 PlayStation 4:lle ja Windowsille.
Pelaaminen.
Pelissä on tuttuja elementtejä japanilaisten roolipelien pelaajille, mutta se myös muuttaa asioita. Peli sijoittuu steampunk-maailmaan ja Baselin torniin, joka vaatii säännöllistä korjaamista. Voitetuilta vastustajilta saa energiaa, jota käytetään pelikartan laajentamiseen: pelaajan on löydettävä tietyn muotoisia ja värisiä kappaleita avatakseen uusia alueita. Taistelussa käytetään ampuma-aseita akrobaattisessa taistelussa, jossa hahmot sijoitetaan tietylle polulle vuorollaan.
Vastaanotto.
Peli sai "Game Informerin" arvostelussa arvosanaksi 6.75/10. Arvostelun mukaan peli voi kiinnostaa japanilaisten roolipelien ystäviä, jotka etsivät erilaista lähestymistä taisteluihin. Muille pelin jyrkkä oppimiskynnys, hassuttelu ja toistamisen tarve eivät ole houkuttelevia.
Slim Jim Phantom

Slim Jim Phantom (oikealta nimeltään James McDonnell, 20. maaliskuuta 1961 Brooklyn, New York) on yhdysvaltalainen muusikko, joka tunnetaan parhaiten rockabilly-yhtye Stray Catsin rumpalina. Yhtyekavereidensa Brian Setzerin ja Lee Rockerin ohella häntä pidetään 1980-luvun alun uuden rockabilly-musiikkiaallon pioneerina.
Nykyään Phantom soittaa yhtyeessä Kat Men Imelda Mayn entisen kitaristin Darrel Highamin kanssa ja isännöi viikoittaista radio-ohjelmaa "Rockabilly Rave-up", jota esitetään satelliittiradioasemalla Underground Garage.
Yksityiselämä.
Slim Jim Phantom oli naimisissa ruotsalaisen näyttelijättären Britt Eklandin kanssa vuosina 1984-1992. Heille syntyi vuonna 1988 poika nimeltä T.J.
Tuiran kaksoismurha

Tuiran kaksoismurha on Tuirassa Oulussa 25. marraskuuta 1997 tehty rikos, jonka uhriksi joutunut eläkeläispariskunta löydettiin kerrostaloasuntonsa kylpyhuoneesta sidottuna ja surmattuna kaksi päivää myöhemmin. Uhrit olivat 69-vuotias Aili ja 67-vuotias Toivo Lempinen.
Taustat ja rikos.
Tuiran kaksoismurha tehtiin poliisin mukaan todennäköisimmin 25. marraskuuta 1997 klo 9.30–10 välisenä aikana. Tätä tukivat havainnot metelistä. Sidotut ja surmatut uhrit löysi osoitteessa Kallenkuja 4 sijainneesta kerrostaloasunnosta pariskunnan poika, joka meni yleisavaimella asuntoon iltapäivällä 27. marraskuuta 1997. Uhreilla ei ollut rikostaustaa. Poliisi kuvaili tekotapaa erittäin raa'aksi. Murhissa käytettiin useita välineitä, joista osa on poliisin hallussa. Yhtä näistä on kuvailtu tylpäksi lyömäaseeksi. Tapausta alettiin tutkia kahtena murhana erityisen raakuuden ja julmuuden perusteella. Poliisin mukaan kerrostaloasuntoa ei ollut sotkettu eikä sieltä ollut viety mitään. Poliisin mukaan tekijä oli todennäköisesti uhreille tuttu henkilö.
Toivo Lempinen loi työuran insinöörinä ja toimi sitten Oulun kunnallisten eläkeläisten puheenjohtajana.
Tutkinta ja myöhempi käsittely.
Poliisille ilmoitettiin 25. marraskuuta 1997 noin klo 9.40 kerrostalossa tehty havainto hopeanväriseen haalariin pukeutuneesta miehestä, joka kantoi alumiinisalkkua ja käytti mustaa vyötä tai vyölaukkua. Havaittu henkilö oli kulkenut hissillä kerrostalon alakertaan ja poistunut ulko-ovesta. Havaintoa haalariin pukeutuneesta miehestä käsiteltiin Poliisi-TV:ssä huhtikuussa 2001. Vuonna 2010 tapauksen silloinen tutkinnanjohtaja kuitenkin kertoi Poliisi-TV:ssä, että tapauksesta oli aikoinaan tullut poliisille poikkeuksellisen vähän vihjeitä. Tuntemattoman henkilön DNA saatiin eristettyä rikospaikkanäytteestä vuonna 2017. Poliisi kuvaili tunnistamatonta DNA-näytettä huonolaatuiseksi.
Tuiran kaksoismurhan tutkintavastuu siirtyi kesällä 2022 Keskusrikospoliisille, joka aloitti vertailtavien DNA-näytteiden keräämisen marraskuussa 2022. Syksyllä 2023 Keskusrikospoliisi sai vihjeen hieman ennen kaksoismurhaa vankilasta vapautuneesta seksuaalirikollisesta, joka oli asettunut asumaan lähelle uhreja. Tunnistamaton DNA-näyte ei täsmännyt häneen. Keskusrikospoliisi ilmoitti hiljattain kuulleensa useita henkilöitä epäiltyinä Tuiran kaksoismurhasta ja aloittavansa laajan DNA-tutkimuksen rikoksen selvittämiseksi. Keskusrikospoliisin mukaan kerrostalossa havaitun haalariin pukeutuneen miehen asusteet täsmäsivät entisen vangin käyttämiin. Entinen vanki oli kuollut ennen kuin poliisi sai häntä koskeneen vihjeen. Hänen jäämistöstään löydetty salkku oli valmistettu vasta Tuiran kaksoismurhan jälkeen. Poliisin saaman vihjeen mukaan Toivo Lempinen olisi ennen kuolemaansa puhunut vapautumassa olleesta henkilöstä, joka oli uhannut häntä. Vuonna 2024 poliisi ilmoitti uhkauksen kuulleen henkilön olevan kuollut.
Marraskuussa 2024 Tuiran kaksoismurha oli rikostoimittaja Marko Niemen Yle Areenassa julkaistun podcastin "Viimeinen johtolanka" seitsemännen kauden aihe.
Alone in the Dark (vuoden 2024 videopeli)

Alone in the Dark on Pieces Interactiven kehittämä ja THQ Nordicin julkaisema selviytymiskauhupeli. Peli on julkaistu vuonna PlayStatio 5:lle, Windowsille ja Xbox Series X/S:lle.
Peli on "Alone in the Dark" -sarjan "uudelleenkäynnistys" ("reboot"), jota suunniteltiin julkaistavaksi vuonna 2023 ennen julkaisun lykkäämistä vuoteen 2024.
Pelaaminen.
Pelin taustatarina vastaa ensimmäistä peliä: saatuaan häiritsevän kirjeen enoltaan Jeremy Hartwoodilta päähenkilö Emily Hartwood palkkaa etsivän Edward Carnbyn selvittämään mitä on tapahtunut. Pelissä on kaksi eri pelikampanjaa Emilyllä ja Edwardilla pelattavaksi. Taustatarinan samankaltaisuudesta huolimatta tapahtumat eroavat alkuperäisestä pelistä ja pelimaailman hahmot käyttäytyvät eri tavoin riippuen kummalla pelaa. Käsiasetta voi käyttää apuna, mutta ammukset ja muut resurssit ovat vähäisiä. Peliympäristössä on usein muita keinoja vastustajien voittamiseen. Pelissä painotetaan ongelmien ratkaisemista.
Vastaanotto.
Peli sai "The Guardianin" arvostelussa yhden tähden viidestä. Peliä sanottiin liian vakavaksi, kömpelöksi ja sattumanvaraiseksi herättääkseen tuntemuksia.
Peli sai IGN:n arvostelussa arvosanaksi 6/10. Arvostelussa peliä verrataan muihin lajityypin peleihin ja mainitaan, ettei se aivan pysty nousemaan muiden saman lajityypin pelien yläpuolelle.
Peli sai "PC Gamerin" arvostelussa arvosanaksi 76/100.
Gabonin senaatti

Gabonin senaatti () on Gabonin kaksikamarisen parlamentin ylähuone. Se on aikaisemmin koostunut 102 jäsenestä, jotka on valittu kuuden vuoden välein. Valitsijoina ovat toimineet kunta- ja aluevaltuutetut.
Syksyn 2023 vallankaappauksen jälkeen sotilasjuntta asetti 70-jäsenisen siirtymäkauden senaatin. Samalla senaatin jäsenten vähimmäisikä nostettiin 35 vuodesta 50 vuoteen. Seuraavat vaalit on tarkoitus järjestää syksyllä 2025.
Gabonin parlamentti

Gabonin parlamentti on kaksikamarinen koostuen kansalliskokouksesta ja senaatista.
Dungeons

Dungeons on Realmforge Studiosin kehittämä ja Kalypso Median julkaisema strategiapeli. Peli on julkaistu vuonna Windowsille.
Pelaaminen.
Peli on luolaston hallintapeli, jota on verrattu "Dungeon Keeperiin", mutta pelissä on myös lisäyksiä. Pelissä on hack and slash -taistelu, tasojärjestelmä ja resurssien keräystä.
Vastaanotto.
Peli sai IGN:n arvostelussa arvosanaksi 6.5/10. Arvostelussa peliä sanottiin hauskaksi, mutta pinnalliseksi.
Peli sai GameSpotin arvostelussa arvosanaksi 5/10. Peli sai moitteita toistuvista tehtävistä, liiallisesta keskittymisestä kaivamiseen, resurssienhallinnan käsittelystä ja että kätyreitä ei voi ohjata suoraan.
Disciples

Disciples on vuoropohjaisten strategiapelien sarja, jonka aloitti Strategy First ja siirtyi myöhemmin Kalypso Medialle.
Sarjan pelit muistuttavat "Heroes of Might &amp; Magic" -pelejä.
Professionella pjasalappar

Professionella pjasalappar on debyyttialbumi suomenruotsalaiselta ryhmältä Kaj. Albumi julkaistiin vuonna 2012.
Albumi kokoaa yhteen sen, mikä määritteli Kajn uran alussa. Ensimmäisestä kappaleesta ”Fisken Gunnar” yleisön suosikkeihin ”Karalåtin” ja ”Tango taas”.
Lokalproducerat pjas

Lokalproducerat pjas on suomenruotsalaisen ryhmän Kajn toinen albumi. Albumi julkaistiin vuonna 2014. Levyltä julkaistu single Jåo nåo e ja jåo yolo ja nåo valittiin vuoden suomenruotsalaiseksi radiokappaleeksi. Suomen latauslistalla kappale käväisi sijalla 25.
Kom ti byin

Kom ti byin on suomenruotsalaisen ryhmän Kaj kolmas albumi. Albumi julkaistiin 8. lokakuuta 2016.
Serussiitti

Serussiitti (PbCO3) on karbonaattimineraali, joka kuuluu aragoniittiryhmään. Kidejärjestelmä on ortorombinen ja kiteet ovat usein lattamaisia, mahdollisesti teräväkärkisiä. Mineraali on voimakkaasti hohtava ja väriltään valkoinen tai harmaa tai sitten se on väritön. Viiru on valkoinen. Mineraali on rakeinen, kompakti tai stalaktiittinen. Serussiittia on lyijyjuonteiden hapettumisvyöhykkeessä. Sitä on löydetty myös graniittikallioista ja moreenimaista.
Gambämark (albumi)

Gambämark on suomenruotsalaisen yhtyeen Kaj studioalbumi, joka julkaistiin 14. syyskuuta 2018. Albumi sisältää kappaleita samannimisestä musikaalista, joka esitettiin Wasa Teaterissa vuonna 2018.
Born to Börn

Born to Börn on suomenruotsalaisen musiikki- ja humoristiryhmän Kaj seitsemäs studioalbumi, joka julkaistiin 14. kesäkuuta 2020 Pjas Productionsin kautta. Albumi julkaistiin yhtyeen rockabilly-alter egon Vörjeans debyyttialbumina.
Tausta.
Vörjeans syntyi Kajn jäsenien ala-asteaikana humoristisena sivuprojektina. Projekti sai alkunsa, kun "Tommy" (Jakob Norrgård), "Freppa" (Kevin Holmström) ja "Määnin" (Axel Åhman) huomasivat, että heidän kaveristaan Määninistä puuttui rockabilly-kappale. Yhtye kehitti leikkisän sekoituksen klassista 1950-luvun rockia ja humoristisia, toisinaan piikikkäitä sanoituksia.
Kaj 10

KAJ 10 on suomenruotsalaisen Kaj-yhtyeen livealbumi ja juhlaprojekti, joka julkaistiin yhtyeen 10-vuotisjuhlavuonna 7. toukokuuta 2020. Albumin kappaleet esitettiin myös kahdessa konsertissa Botniahallissa Korsholmissa 30. marraskuuta 2019, joissa yhtye esiintyi täydellä kokoonpanolla.
Botnia Paradise (albumi)

Botnia Paradise on suomenruotsalaisen yhtyeen Kaj studioalbumi, joka julkaistiin 10. joulukuuta 2021. Albumi sisältää kappaleita heidän samannimisestä musikaalistaan.
Saint-Étienne-au-Mont

Saint-Etienne-au-Mont on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Englannin kanaalin rannikolla, noin seitsemän kilometriä Boulogne-sur-Merin kaupungista etelään.
Kaupunki on osa Caps et Marais d'Opalen alueellista luonnonpuistoa, ja siellä on Pohjois-Ranskan suurin dyynialue. Écaultin dyynit kattavat 158 hehtaaria ja ovat 5 km pitkä.
Kunnan alueella oleva linna Château d'Audisque on rakennettu 1700-luvun puolivälissä. Linna kuuluu historiallisten monumenttien listalle. Linnan tunnetuimpia asukkaita ovat olleet Hortense de Beauharnais ja Caroline Bonaparte.
Karar i arbeit

Karar i arbeit on suomenruotsalaisen yhtyeen Kaj studioalbumi, joka julkaistiin 10. toukokuuta 2024. Kaikki kappaleet ovat Kevin Holmströmin ja Jakob Norrgårdin käsialaa, paitsi ”Kallna mat”, jonka tekijöihin kuuluu myös Axel Åhman. Albumin on tuottanut Janne Hyöty, ja osatuottajana toimi Kevin Holmström noin puolella kappaleista. Patrick Lax soittaa rumpuja yli puolessa kappaleista. Kappaleessa ”Dågär åt böndrin” esiintyvät myös Peter Enroth (viulu) ja Roger Bäck (kontrabasso).
Sauna Collection

Sauna Collection on suomenruotsalaisen yhtyeen Kaj kokoelma-albumi, joka julkaistiin 9. toukokuuta 2025. Albumi kokoaa yhtyeen uran kappaleita, mukaan lukien Euroviisuihin osallistunut "Bara bada bastu", ja yhtyeen mukaan toimii hyvänä johdantona uusille kuulijoille.
Toukokuussa 2025 "Sauna Collection" nousi Suomen virallisen albumilistan ykköseksi.
Open Bible Churches

Open Bible Churches (vuoteen 1996 asti nimellä Open Bible Standard Churches) on yhdysvaltalainen helluntailainen kirkkokunta, joka perustettiin vuonna 1935. Open Bible Churches perustettiin kun Open Bible Evangelistic Association ja Bible Standard Conference yhdistyivät. 
Pääkonttori sijaitsee Des Moinesissa, Iowassa. Alkuperäinen 210 pastorin ryhmä on kasvanut yli 2 500 pastorin ja 1 509 seurakunnan yhteisöksi, joka toimii 40 maassa. Kirkko toimii nykyään Aasiassa, Afrikassa, Etelä-Amerikassa, Euroopassa, Kanadassa, Meksikossa, Keski-Amerikassa ja Karibian saarilla. Virallinen raamattukoulu on New Hope Christian College Oregonissa.
Open Bible Churches on perustajajäsen National Association of Evangelicals-järjestössä ja Pentecostal/Charismatic Churches of North America-järjestössä. Se on jäsenenä Pentecostal World Conference-järjestössä.
Historia.
Open Bible Churches sai alkunsa kahdesta herätysliikkeestä, Bible Standard Conferencesta, joka perustettiin Eugenessa, Oregonissa, Fred L. Hornshuhin johdolla vuonna 1919, ja Open Bible Evangelistic Associationista, joka perustettiin Des Moinesissa, Iowassa, John R. Richeyn johdolla vuonna 1932. Oppiensa ja hallintotapansa puolesta samankaltaiset ryhmät yhdistyivät 26. heinäkuuta 1935 nimellä Open Bible Standard Churches, Inc. Ensimmäinen lähetyssaarnaaja lähti Intiaan vuonna 1926.
Oppi.
Emokirkkojen historialliset juuret ulottuvat vuoden 1906 Pyhän Hengen vuodatukseen Azusa-kadun herätyksessä Los Angelesissa ja täyden evankeliumin liikkeeseen Keskilännessä. Molemmat ryhmät järjestäytyivät helluntailiikkeen vaikutuksesta. Yksinkertainen usko, fanatismin puuttuminen, evankelioinnin ja lähetystyön korostaminen sekä vapaa yhteys muihin ryhmiin olivat kasvavien järjestöjen tunnusmerkkejä.
Hallinto.
Open Bible Churchesin ylin hallintoelin kokoontuu joka toinen vuosi ja koostuu kaikista pastoreista sekä yhdestä äänioikeutetusta edustajasta jokaista 100 jäsentä kohti kustakin seurakunnasta. Kansallinen hallitus, jonka valitsevat kansalliset ja alueelliset konferenssit, hoitaa järjestön asioita.
Outreau

Outreau on kunta Pohjois-Ranskassa Pas-de-Calais'n departementissa Hauts-de-Francen alueella. Se sijaitsee Lianejoen varrella, noin kolme kilometriä Boulogne-sur-Merin kaupungista etelään.
Outreau on teollisuuskaupunki. Sinne perustettiin terästehdas vuonna 1857, jonka masuunit suljettiin lopullisesti vuonna 1978. Teollisuus on kuitenkin edelleen tärkeä työllistäjä. Kaupunki tunnetaan sosialistien tärkeänä tukikohtana.
Vuosina 2001–2005 kaupunki oli huomattavan mediahuomion kohteena Ranskassa Outreaun tapauksen vuoksi. Kyseessä oli lapsiin kohdistunut seksuaalirikostapaus, joka ravisteli yleistä mielipidettä, ja joka kyseenalaisti koko Ranskan oikeusjärjestelmän.
United Holy Church of America

United Holy Church of America on yhdysvaltalainen, pääasiassa afroamerikkalainen helluntailainen kirkkokunta. Kirkkokunta perustettiin vastauksena pastori Isaac Cheshierin vuonna 1886 Pohjois-Carolinassa johtamaan herätyskokoukseen, jonka jälkeen monet osallistujat kamppailivat yhteistyössä olemassa olevien kirkkokuntien kanssa. 
Perustajat eivät halunneet perustaa uutta kirkkokuntaa, mutta heidät ajettiin pois järjestäytyneistä kirkoista liikkeen pyhityskorostusten vuoksi. Kirkkokunta nimettiin ensin Holy Church of North Carolina, sitten Holy Church of North Carolina and Virginia. Kirkkokunta otti nykyisen nimensä vuonna 1916, ja se rekisteröitiin vuonna 1918 Durhamissa, Pohjois-Carolinassa. Kirkko kansainvälistyi vähitellen ja kärsi sisäisistä jakautumisista vuosina 1977–1998, jolloin liikkeet jälleen yhdistyivät.
Oppi.
United Holy Church of America pitää itseään apostolisena seurakuntana, jonka kulmakivi on Jeesus Kristus. Kirkko korostaa katumusta, uudistumsta sekä sydämen ja elämän pyhyyden herätystä. Kirkossa noudatetaan upotuskastetta, ehtoollista ja jalkojen peusua. Kirkko hyväksyy tuhatvuotisen valtakunnan ennen Kristuksen toista tulemista, jumalallisen parantamisen, vanhurskauttamisen uskon kautta, pyhityksen toisen armon tekona ja Hengen kasteen.
Apostolic Faith Church

Apostolic Faith Church eli Apostolic Faith Mission of Portland, Oregon on yhdysvaltalainen pyhitysliikkeeseen kuuluva helluntailainen kirkkokunta, jonka perusti Florence L. Crawford vuonna 1907. 
Liike on levinnyt ympäri maailmaa kirjallisuuden avulla, jota julkaistaan ja jaetaan edelleen kaikkialla ilman tilausmaksua. Kokouksissa ei kerätä kolehtia eikä yleisöltä pyydetä rahaa.
Portlandissa Oregonissa on järjestetty vuosittain leirikokouksia vuodesta 1907 lähtien, joihin on saapunut edustajia ympäri maailmaa. Portlandin päämajasta lähteneet lähetyssaarnaajat ovat perustaneet seurakuntia Eurooppaan, Aasiaan, Etelä-Amerikkaan ja moniin Afrikan maihin.
Oppi.
Kirkkokunnan tärkeimpiä oppeja ovat uskon kautta tapahtuva vanhurskauttaminen, joka on hengellinen uudestisyntyminen: pyhitys, toinen selvä armon teko, Wesleyläinen pyhitysopetus, Pyhän Hengen kaste sekä Latter Rain -herätyksen korostus.
Historia.
Kirkkokunta sai alkunsa vuonna 1906 Los Angelesin Azusa-kadun herätyksestä. Rouva Florence L. Crawford, joka oli saanut Pyhän Hengen kasteen Los Angelesissa, toi tämän Latter Rain -sanoman Portlandiin joulupäivänä 1906.
Ankeriitti

Ankeriitti (CaFe(CO3)2) on anhydrinen karbonaattimineraali. Se on väriltään valkoinen, harmaa tai kellanruskea, rapautuessaan se muuttuu tummanruskeaksi. Se on läpikuultava, lasinkiiltoinen ja helmiäiskiiltoinen. Kidejärjestelmä on trigoninen ja kiteet ovat muodoltaan massamaisia, romboedreja tai rakeinen. Viiru on valkoinen ja lohkeava murros on lähes simpukkamurros. Ankeriittia muodostuu sedimenteissä muuntumalla ja sitä esiintyy yhdessä dolomiitin, sideriitin, kvartsin, kuparisulfidien ja kullan kanssa. Sitä on löydetty yleisimmin Styriasta Itävallasta ja Mlynkystä Slovakiasta. Sitä esiintyy harvoin kalkkikivissä.
Tomanivi

Tomanivi on Fidžin korkein vuori ja sijaitsee Viti Levun saarella Länsi-Divisioonassa.
Tomanivi on sammunut tulivuori, joka kohoaa 1 324 metrin korkeuteen merenpinnasta, muodostaen Fidžin saariston korkeimman kohdan. Vuori on merkittävä paitsi korkeutensa, myös eristyneisyytensä vuoksi, sillä lähin yhtä korkea huippu sijaitsee 1 037 kilometrin päässä. Tomanivi kuuluu Melanesian vuoristoon ja on listattu YK:n jäsenvaltioiden korkeimpien kohtien luetteloon. Vuori tunnettiin brittivallan aikana nimellä Mount Victoria, mutta nykyisin käytetään pääasiassa nimeä Tomanivi.
Ilmasto.
Tomanivi jakaa Viti Levun kahteen ilmastovyöhykkeeseen, mikä vaikuttaa saaren sääolosuhteisiin ja maatalouteen. Kaakkoisosa on kostea, ja siellä sataa noin 3 050 mm vuodessa, kun taas luoteisosa on kuivempi, sademäärän vaihdellessa 1 800–2 300 mm:n välillä.
Kasvillisuus ja eläimistö.
Vuoren rinteillä kasvaa tiheää vuoristometsää, joka koostuu alkuperäisistä kasveista, kuten saniaisista ja puista. Alueella elää monipuolinen eläimistö, mukaan lukien äärimmäisen harvinainen hohtokaija, jonka viimeiset tunnetut esiintymät sijaitsevat Tomanivin ympäristössä.
Vaellus ja matkailu.
Tomanivi houkuttelee matkailijoita, erityisesti vaeltajia, jotka haluavat kokea sen upeat näkymät ja luonnon. Vaellus huipulle alkaa Navai-kylästä, ja noin 4,5 kilometrin mittainen reitti kestää vaativissa olosuhteissa noin viisi tuntia. Koko reitin kulkeminen, mukaan lukien paluu, vie noin kuusi tuntia. Huipulta avautuvat näkymät tulivuoren vanhaan kraatteriin ja ympäröiville saarille. Vaellus edellyttää oppaan varaamista Navai-kylästä turvallisuuden ja reitin tuntemuksen vuoksi.
Wesley Simina

Wesley Simina (s. 10. syyskuuta 1961) on mikronesialainen poliitikko, joka on vuodesta 2023 lähtien maansa presidenttinä.
Siminalla on oikeustieteen tohtorin (Juris Doctor) tutkinto. Simina valittiin ensimmäistä kertaa poliittiseen luottamustehtävään vuonna 2005, kun hänestä tuli Chuukin kuvernööri. Hän uusi paikkansa vuonna 2009, mutta erosi kaksi vuotta myöhemmin, kun hän nousi Mikronesian kongressiin edustamaan Chuukia sen senaattorina. Vuonna 2015 hänet valittiin kongressin puhemieheksi, ja hänet valittiin puhemieheksi uudelleen vuosina 2017, 2019 ja 2021.
Presidentiksi Simina valittiin 11. toukokuuta 2023. Hänen varapresidentikseen valittiin kosraelainen Aren Palik.
Simina on naimisissa Ancelly Siminan kanssa, ja heillä on kahdeksan lasta.
Valkoinen (täsmennyssivu)

Valkoinen voi viitata esimerkiksi seuraaviin asioihin:
Perpetua Sappa Konman

Perpetua Sappa Konman (s. 29. syyskuuta 1972) on mikronesialainen lääkäri ja poliitikko. Kun hänet valittiin senaattoriksi Mikronesian kongressiin vuonna 2021, hänestä tuli ensimmäinen naispuolinen edustaja. 
Konman on syntynyt Fefanin saarella Chuukin osavaltiossa vuonna 1972. Ammatiltaan Konman on lääkäri. Hän oli naimisissa Derensio S. Konmanin kanssa, ja parilla on kuusi lasta. Derensio oli aikaisemmin toiminut Chuukin senaattorina, mutta kuoli kesken virkakauden, minkä vuoksi osavaltiossa järjestettiin täyttövaalit. Konman on kertonut miehensä poliittisen uran kannustaneen häntä itseään lähtemään mukaan politiikkaan. Konman tuli valituksi saatuaan 2532 ääntä. Hän vannoi virkavalansa 13. joulukuuta 2021.
Venäjän keisarikunnan sotaministeriö

Venäjän keisarikunnan sotaministeriö () oli Venäjän keisarikuntaan perustettu sotilashallinnon keskuselin, joka toimi vuosina 1802–1917. Ministeriön perusti keisari Aleksanteri I 8. syyskuuta 1802 antamallaan manifestilla.
Sotaministeriö sijaitsi Pietarissa Iisakinkirkkoa vastapäätä. Vuosina 1802–1815 sitä kutsuttiin sotilasmaavoimien ministeriöksi. Ministeriön sotilasosaston päällikköä kutsuttiin arvonimellä ”sotaministeri”, joka oli virallisesti vahvistettu arvonimeksi vasta alkuvuodesta 1808 lähtien.
Historia.
Venäjän keisarikunnassa perustettiin ministeriöitä vuonna 1802, jolloin perustettiin myös "maavoimien sotilaallinen ministeriö", tätä aikaisemmin oli toimiut sotilaskollegio sisällytettiin miniteriön organisaatioksi kokoonpanoa muuttumatta. 24. kesäkuuta 1808 alkaen maavoimien sotilaallista ministeriä kutsuttiin sotaministeriksi.
Sotaministeriö vastasi kaikista sotilashallinnon haaroista lukuun ottamatta sotilasoppilaitoksia, joiden asiat oli keskitetty suuriruhtinas Konstantin Pavlovitšin kansliaan. Ministeriötä johti sotaministeri (eli vuoteen 1808 asti maavoimien sotilasministeri).
Uusien laitosten perustamiset, hallinntokysymykset, sekä talousasiat käsitteli ministerineuvosto, joka koostui osastojen johtajista ja kenraalien jäsenistä.
Sotaministeriön lakkauttaminen.
Venäjän keisarikuntaan perustettiin vuonna 1905 sotaministeriöstä riippumaton ja suoraan korkeimman vallan alainen puolustusneuvosto. Ministeriö jatkoi toimintaa vuoden 1917 helmikuun vallankumouksen jälkeen.
Koror–Babeldaob-silta

Koror–Babeldaob-silta on silta Palaun suurimman saaren Babeldaobin ja väkirikkaimman saaren Kororin välillä. Pituutta sillalla on 413 metriä.
Ensimmäinen silta saarten välille rakennettiin vuonna 1977, mutta se romahti vuonna 1996 aiheuttaen 2 ihmisen kuoleman. Lisäksi sillan yhteydessä kulkevat vesi- ja sähkölinjat aiheuttivat merkittäviä häiriöitä Palaulla. Aluksi romahtanut silta korvattiin väliaikaisella pioneerisillalla, mutta Palaun valtio päätyi pian pyytämään apua Japanilta uuden pysyvän sillan rakentamiseksi. Japani suostui ja rahoitti rakennustöitä kehitysyhteistyövaroistaan. Rakennustöistä vastasi Kajima-niminen japanilaisyritys.
Uuden sillan rakennustyöt aloitettiin vuonna 1997 ja ne saatiin päätökseen vuonna 2001. Sillan avajaisseremonia pidettiin 11. tammikuuta 2002. Japanilta saadun avun vuoksi sillasta käytetään Palaulla yleisesti myös nimeä Japanin–Palaun ystävyyden silta.
Silta on suunniteltu siten, että huomattavan isot veneet pääsevät sen alitse, koska vesireitti on paitsi vilkkaasti liikennöity myös suosittu vapaa-ajanviettopaikka.
Vuonna 2016 Palaun sähköverkoista vastaava PPUC-yritys ilmoitti, että Babeldoabin ja Kororin yhdistävät linjat integroidaan osaksi sillan rakennetta. Aikaisemmin linjat olivat kulkeneet veden alla.
Trietatsiini

Trietatsiini (C9H16N5Cl) on triatsiinijohdannaisiin kuuluva aromaattinen ja heterosyklinen orgaaninen yhdiste. Yhdistettä käytetään maataloudessa rikkaruohomyrkkynä.
Ominaisuudet, valmistus ja käyttö.
Huoneenlämpötilassa trietatsiini on väritöntä kiteistä ainetta. Yhdiste liukenee vain hyvin vähäisessä määrin veteen, mutta liukenee hieman etanoliin ja hyvin muun muassa asetoniin ja kloroformiin. Aineen herbisidiset ominaisuudet perustuvat fotosysteemi II:n toiminnan estoon, minkä vuoksi myös fotosynteesi estyy. Trietatsiini ärsyttää silmiä ja hengitysteitä.
Trietatsiinia valmistetaan syanuurikloridista, joka reagoi ensin etyyliamiinin ja seuraavassa vaiheessa dietyyliamiinin kanssa. 
Trietatsiinia käytetään rikkaruohomyrkkynä esimerkiksi peruna- ja palkokasviviljelmillä. Usein sitä käytetään yhdessä linuronin, simatsiinin tai terbutryynin kanssa. Euroopan unionin alueella aineen käyttö on ollut kiellettyä vuodesta 2002 alkaen.
Olbiil era Kelulau

Olbiil era Kelulau () on nimitys Palaun kaksikamarisille parlamentille, joka käyttää perustuslain mukaan lainsäädäntövaltaa maassa. Parlamentin palaunkielinen nimi kääntyy muotoon ”kuiskattujen päätösten talo”.
Parlamentin kaksi kamaria ovat:
Telsu.fi

Telsu.fi on suomalainen televisio-ohjelmaopasverkkojulkaisu ja -sovellus, jonka takana on teknologiayritys Mindmax Oy. Se tarjoaa käyttäjilleen televisiokanavien ohjelmatietoja, suosituksia, trailerilinkkejä sekä mahdollisuuden personoida katselukokemustaan. 
Verkkosivustoa käyttää viikoittain noin 500 000 käyttäjää ja mobiilisovelluksella on hieman yli 10 000 latausta. Näistä noin 61% ovat sukupuoleltaan naisia.
Tausta.
Verkkosivusto on julkaistu vuonna 2010. Telsun luonut Mindmax Oy on vuonna 2009 perustettu keravalainen digitaali­teknologiayritys, joka kehittää mobiili-, verkko- ja mainontaratkaisuja. Sen liikevaihto oli vuonna 2024 noin miljoona euroa.
Toiminnot.
Ohjelmatiedot.
Ohjelmatiedot-toiminto näyttää päivittäiset ja tuntikohtaiset ohjelmataulut yli 60 televisiokanavalta: antenni-, maksutelevisio- ja suoratoistokanavat. Työkalulla voi myös järjestää sisältöä kanavien, ohjelmatyylien (esim. uutiset, viihde, urheilu, lapsille) tai omien suosikkien perusteella.
Personointi.
Käyttäjä voi valita omat suosikkikanavansa ja tallentaa ne omaksi näkymäkseen. Ominaisuus auttaa löytämään sisältöä jonkin aiheen mukaan (esim. elokuvat tai urheilu). Kirjautumalla sisään ohjelmat voi tallentaa pysyvästi, myös eri laitteilla.
Falfurrias

Falfurrias on kaupunki Yhdysvalloissa Texasin osavaltiossa. Vuoden 2020 väestönlaskennassa Falfurriasin asukasluku oli 4 609 asukasta. Kaupunki toimii Brooksin piirikunnan hallintokeskuksena.
Kaupungista noin 21 kilometriä etelään sijaitsee Falfurriasin rajatarkastusasema, joka on yksi Yhdysvaltojen vilkkaimmista. Rajatarkastusaseman läpi kulkee keskimäärin noin 10 000 ajoneuvoa päivässä.
Väestö.
Vuoden 2020 väestönlaskennassa Falfurriasin asukasluku oli 4 609. Asukkaista valkoisia oli 37,1 %, aasialaisia 0,5 %, mustia 0,5 % ja alkuperäisasukkaita 0,3 %. Asukkaista 11,5 % kuului johonkin muuhun rotuun ja 50,0 % kuului kahteen tai useampaan rotuun. 92,6 % oli hispaanoja tai latinoita mistä tahansa rodusta. 74,2 % asukkaista puhui kotonaan jotain muuta kieltä kuin englantia ja 4,2 % oli syntynyt ulkomailla.
American Ethical Union

American Ethical Union on eettisen kulttuurin ja eettisen humanismin yhdistyksiä edustava kansallinen liitto Yhdysvalloissa, joka on perustettu vuonna 1876. Eettiset yhdistykset ovat seurakuntamaisia, uskonnollisia humanistisia yhteisöjä, jotka kokoontuvat säännöllisesti pohtimaan eettisiä kysymyksiä ja ihanteita sekä edistämään eettisiä suhteita yksilöiden ja ryhmien välillä.
Eettiset yhdistykset ottavat aktiivisesti kantaa sosiaalisen oikeudenmukaisuuden edistämiseen, kuten kansalais- ja ihmisoikeuksiin sekä hallinnon maallistuneisuuden suojeluun.
Historia.
1900-luvun loppuun mennessä reformijuutalaisuuden asenne Amerikassa johti moniin entistä liberaalimpiin lähestymistapoihin perinteeseen. American Ethical Union syntyi reformijuutalaisen rabbin Felix Adlerin ajatuksista, joka korosti juutalaisuuden kulttuurisia näkökohtia sen teologisen yhtenäisyyden sijaan. 
Adler, joka oli kasvatettu juutalaiseksi ja koulutettu rabbiksi, sai inspiraation uuskantilaisesta idealismista ja pyrki viemään uskonnon kohti ”puhdasta” etiikkaa ja moraalia. Säilyttäen liberaalin juutalaisen perustan, unioni on vakaasti siirtynyt humanismiin hallitsevana näkökulmanaan ja sen jäsenistöön ja johtoon on tullut merkittävä määrä ei-juutalaisia.
Suolahden paloasema

Keski-Suomen pelastuslaitoksen Suolahden paloasema sijaitsee Äänekosken kaupungissa Suolahdessa osoitteessa Keiteleentie 31. Suolahden paloasemalla toimii sopimuspalokunta, Suolahden palomieskerho ry, jonka jäsenet osallistuvat palo- ja pelastustehtäviin. Paloasemalla toimii myös nuoriso-osasto. Paloasemalla on sammutusauto, miehistöauto ja vene.
Sumiaisten paloasema

Keski-Suomen pelastuslaitoksen Sumiaisten paloasema sijaitsee Äänekosken kaupungissa Sumiaissa osoitteessa Sepäntie 2. Paloasemalla toimii osa-ainen palokunta, PVPK, Sumiaisten VPK.
Augustus Charles Gregory

Augustus Charles Gregory (1. elokuuta 1819 Farnsfield, Nottinghamshire– 25. kesäkuuta 1905 Brisbane) oli englantilaissyntyinen australialainen tutkimusmatkailija ja maanmittaaja. Gregory oli yksi Australian menestyneimmistä tutkimusmatkailijoista.
Elämä.
Augustus Charles Gregory syntyi Farnsfieldissä, Nottinghamshiren kreivikunnassa Englannissa 1. elokuuta 1819. Hän oli yksi viidestä veljeksestä. Hänen isänsä Joshua Gregory oli haavoittunut sotilasurassa ja sai eläkkeen sijasta maa-apurahan Swan Riverin siirtokunnasta Länsi-Australiasta, minne perhe muutti vuonna 1829. Augustus liittyi maanmittausosastoon vuonna 1841. Hän eteni nopeasti apulaismaanmittariksi ja teki mittavia tutkimustöitä sisämaassa yhdessä veljiensä kanssa, joista erityisesti Francis ja Henry olivat tärkeitä kumppaneita. 
Vuonna 1846 Gregory johti ensimmäistä omaa tutkimusmatkaansa Perthistä pohjoiseen. Matkan aikana löydettiin hyvää laidunmaata ja kivihiiltä Irwinjoen varrelta. Tästä rohkaistuneena siirtolaiset pyysivät häntä johtamaan uuden matkan Gascoynejoen alueelle vuonna 1848. 
Gregory jatkoi tutkimuksia ja kartoitti teitä, karjanreittejä ja mineraaliesiintymiä. Hänen taitonsa huomattiin, ja vuonna 1855 hän sai johti merkittävää tutkimusmatkaa Pohjois-Australiaan. Ryhmä purjehti Queenslandista pohjoiseen ja tutki tuhansia kilometrejä jokilaaksoja, kuten Victoria-, Roper- ja Burdekin-jokia. He ylittivät aavikoita ja löysivät uusia vesistöjä. Vaikka luonnonvarat eivät täysin vastanneet odotuksia, matka oli erittäin merkittävä tieteellisesti. Gregory sai siitä Royal Geographical Societyn kultamitalin vuonna 1863. 
Vuonna 1858 Gregory johti vielä etsintäretken kadonneen tutkimusmatkailijan Ludwig Leichhardtin perään. Kuivuus kuitenkin pakotti retkikunnan keskeyttämään etsinnät ja matkustamaan etelään Adelaideen. Tämän jälkeen hän ei enää tehnyt suuria tutkimusmatkoja. Gregorysta tuli vuonna 1859 Queenslandin ensimmäinen kruununmaiden komissaari ja myöhemmin sen maanmittauspäällikkö. Hän hallinnoi valtavaa aluetta (yli 1,7 miljoonaa neliökilometriä), jolla asui vain 12 000 ihmistä. Gregory luopui maista vuonna 1863, ja 12. maaliskuuta 1875 William Alcock Tully korvasi hänet maanmittauspäällikkönä. 
Gregory nimitettiin Queenslandin lainsäädäntöneuvostoon vuonna 1882. Hän oli aktiivinen myös vapaamuurareissa ja uskonnollisesti omistautunut anglikaani. Hän toimi myös Queenslandin museon luottamushenkilönä ja johti Australian tiedeyhdistystä vuodesta 1895. Paikallistasolla hän toimi Brisbanen esikapungin Toowongin ensimmäisenä pormestarina vuodesta 1902. Hän sai lukuisia kunnianosoituksia, kuten Pyhän Mikaelin ja Pyhän Yrjön ritarikunnan komentajan arvo vuonna 1903. Gregory kuoli 25. kesäkuuta 1905 kotonaan Brisbanessa. Hän ei koskaan mennyt naimisiin, eikä hänellä ollut lapsia. "Adansonia gregorii" baobab-puu, Gregoryn pienkaupunki, Mount Augustus-vuori ja Gregoryjärvi ovat nimetty hänen mukaansa.
Salomoninsaarten kansalaisuus

Salomoninsaarten kansalaisuus ona laillinen suhde yksittäisen henkilön ja Salomoninsaarten välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Syntyperäisiä Salomoninsaarten kansalaisia ovat sellaiset henkilöt, joiden vanhemmista vähintään toisella on maan kansalaisuus lapsen syntyessä. Lapsen syntymäpaikka ei vaikuta asiaan.
Kansalaisuuden saaminen hakemuksella.
Hakemuksen perusteella Salomoninsaarten kansalaisuus voidaan myöntää henkilölle, joka täyttää seuraavat ehdot:
Hakija, joka on naimisissa syntyperäisen Salomoninsaarten kansalaisen kanssa, voi saada kansalaisuuden, mikäli avioliitto on kestänyt vähintään viisi vuotta, hakija osoittaa halua asettua maahan (tai säilyttää muuten kiinteät suhteet) ja on todettu hyvämaineiseksi.
Poikkeukselliset ansiot tai taloudelliset panostukset valtion hyväksi eivät oikeuta helpotettuun hakuprosessiin.
Kaksoiskansalaisuus ja kansalaisuuden menettäminen.
Vuonna 2018 Salomoninsaarten parlamentti uudisti maan perustuslakia siten, että kaksoiskansalaisuus on vastaisuudessa sallittua.
Salomoninsaarten kansalaiset voivat oma-aloitteisesti luopua kansalaisuudestaan, mikäli he ovat vähintään 18-vuotiaita ja omaavat jonkun toisen maan kansalaisuuden joko entuudestaan tai saavat sellaisen luopuessaan Salomoninsaarten kansalaisuudesta.
Loistava Orsini

Loistava Orsini () on Samuel Shellabargerin historiallinen seikkailuromaani vuodelta 1947.
Romaani sijoittuu renessanssiajan Italiaan, Cesare Borgian aikaan vuoden 1500 tienoille. Sen päähenkilönä on Andrea Orsini, älykäs ja hurmaava taiteilija ja diplomaatti, salaperäinen onnensoturi jolla on kätketty menneisyys, ja joka on Borgian salainen asiamies. Orsini selviytyy neuvokkaasti monista ansoista ja vaaroista, muun muassa palkaten häntä salamurhaamaan lähetetyn kätyrin Mario Bellin omaksi palvelijakseen. Tarinan edetessä Orsini lopulta joutuu tekemään valintoja kunnian ja oman menestyksen, politiikan ja henkilökohtaisten päämäärien välillä uhmaten Borgian kostoa. Romaani sisältää machiavellimaisia juonitteluja, taisteluja, romantiikkaa ja seikkailuja. Kirjasta tuli bestseller ja se ilmestyi suomeksi samana vuonna (1947) Auran kustantamana, ja myöhemmin kaksiosaisena WSOY-taskukirjastossa.
Romaanin pohjalta on tehty elokuva "Veijareiden kuningas" (1949).
Venäjän keisarikunnan ulkoministeriö

Venäjän keisarikunnan ulkoasiainministeriö () oli Venäjän keisarikunnan keskushallinnon virasto, joka oli toiminnassa vuosina 1802–1917. Ministeriö vastasi suhteista ulkovaltioihin.
Historia.
Ministeriö on perustettu Aleksanteri I:n manifestilla 8. syyskuuta 1802. Ulkoministeriön perustamisen yhteydessä Venäjän keisarikunnan ulkoasiainkollegio toimi 10. huhtikuuta 1832 saakka ja tuli osaksi ulkoministeriötä.
Ulkoasiainministeriön perustamisesta 10. huhtikuuta 1832 annetulla henkilökohtaisella asetuksella ulkoasiainministeriö lakkautettiin ja siitä tuli osa ministeriötä. Asetuksen mukaan ulkoasiainministeriöön kuuluivat, ulkoministeriö, Aasian osasto, ulkoasiainosasto, sisäasiainosasto, talous- ja kirjanpitoasioiden osasto, sekä kolme pääarkistoa joiden kaksi toimipistettä oli Pietarissa ja yksi Moskovassa.
Ulkoministeriön rakenne ja henkilöstö ovat muuttuneet useita kertoja. Vuonna 1858 seremoniallinen osa poistettiin ulkoministeriön lainkäyttövallasta ja siirrettiin keisarillisen hovin ja appanaasien ministeriölle. Ministeriön uusi ”laitos” hyväksyttiin 22. toukokuuta 1868 jälkimmäisen tehtäviin kuuluivat poliittiset suhteet ulkomaisiin hallituksiin, Venäjän kaupan ja Venäjän etujen yleinen suojelu ulkomailla, vetoomusten tekeminen Venäjän alamaisten oikeussuojasta heidän asioissaan ulkomailla, sekä avustaminen ulkomaalaisten oikeudellisten vaatimusten täyttämisessä heidän asioissaan Venäjällä.
Vuoden 1917 lokakuun vallankumouksen jälkeen ulkoministeriön alaisuuteen perustettiin Venäjän SFNT:n ulkoasiain kansankomissaariaatti.
Kiribatin kansalaisuus

Kiribatin kansalaisuus on laillinen suhde yksittäisen henkilön ja Kiribatin tasavallan välillä. Maassa noudatetaan lähtökohtaisesti ius soli -periaatetta.
Kansalaisuuden saaminen syntymällä.
Syntyperäisiä Kiribatin kansalaisia ovat sellaiset henkilöt, jotka ovat syntyneet Kiribatin maaperällä. Tätä ei kuitenkaan sovelleta, mikäli vahemmilla on diplomaattinen immuniteetti tai lapsi syntyy Kiribatille kuuluvalla, mutta toisen valtion miehittämällä alueella. Mikäli lapsi syntyy ulkomailla, Kiribatin kansalaisuuden voi saada automaattisesti, mikäli vähintään toisella vanhemmista on maan kansalaisuus lapsen syntyessä.
Kansalaisuuden saaminen hakemuksella.
Hakemuksen perusteella Kiribatin kansalaisuus voidaan myöntää sellaiselle vähintään 18-vuotiaalle henkilölle, joka täyttää seuraavat ehdot:
Taloudelliset panostukset tai muut poikkeukselliset ansiot eivät ole peruste helpotetule hakuprosessille Kiribatissa.
Kaksoiskansalaisuus ja kansalaisuuden menettäminen.
Kiribati ei salli kaksoiskansalaisuutta.
Kiribatin kansalaiset voivat oma-aloitteisesti luopua kansalaisuudestaan ilmoituksella, mikäli heillä on jonkin toisen maan kansalaisuus. Maan ollessa sotatilassa kansalaisuudesta luopuminen vaatii erillisluvan.
Palaun edustajainhuone

Palaun edustajainhuone () on Palaun parlamentin alahuone.
Edustajainhuoneen edustajien tulee lain mukaan täyttää seuraavat ehdot:
Edustajat valitaan neljän vuoden välein järjestettävissä vaaleissa yhden edustajan vaalipiireistä enemmistövaalitavalla. Poliittisia puolueita ei ole, vaikkei niitä ole erikseen kiellettykään. Edustajainhuoneessa ei ole kiintiöpaikkoja esim. naisille tai nuorille. Yksi edustaja edustaa keskimäärin 621 äänestäjää.
Viimeisimmät vaalit pidettiin 5. marraskuuta 2024. Samassa yhteydessä valittiin myös presidentti. Tammikuussa 2025 puhemieheksi valittiin Gibson Kanai.
28 vuotta myöhemmin

28 vuotta myöhemmin (engl. "28 Years Later)" on Danny Boylen ohjaama ja zombiaiheinen kauhuelokuva vuodelta 2025.